Защо шафранът е най-скъпата подправка на света от National Geographic България
Шафранът е подправка, получавана от цветовете на шафрановия минзухар, културен вид минзухар от семейство Перуникови. Самото растение се нарича също съкратено шафран.
Италианското ризото или испанската паеля могат да бъдат чудесно допълнени с щипка шафран. Хората познават подправката, защото има много различен вкус, ярък цвят и висока цена.
Качественият шафран може да струва около 3000 долара само за два килограма. Репутацията на шафрана като най-скъпата подправка в света се дължи на процеса на растеж. Само малка част от цветята на шафрана – трите близалца и част от шийката (стъблото, свързващо близалцата с останалата част от растението) – всъщност се използва за подправката, съобщават от foodpanda.
Хората са склонни да плащат толкова много за шафрана, благодарение на отчетените ползи за здравето и трудното описание на вкуса. Изследванията показват, че шафранът може да подобри настроението, да намали ефекта на ПМС, да помогне за отслабване и др. В миналото древните гърци, китайци и индийци използвали подправката за всичко – от парфюми до медицински отвари. /БГНЕС